Ayeri, miércoles 18 de mayu de 2011, dexónos mio güelu Poldo a piques de cumplir 88 años. Ñació nel pueblín marineru de Llastres (Colunga) en 1923 y tuvo siempres venceyáu a la mar pola so familia y el so trabayu, viendo nuna casa del Puertu dEl Musel, onde trabayabal so padre, y más tarde como trabayador de la Casa del Mar, onde se xubiló a finales de los años 80. Dende entós pasó munchos años cuidadando a mio güela Nedina, hasta la so muerte en  2005 dempués duna llarga enfermedá. De magar esi momentu hasta ayeri tuvo la suerte de vivir unos últimos años con salú y allegría, pa dar paseos, tar al tantu de lactualidás (llegaba a lleer 3 y 4 periódicos diarios), visitar Llastres (la so pasión) y compartir munchos díes colos sos fíos y ñetos.